প্যাটেল চক মেট্রো স্টেশন
প্যাটেল চক মেট্রো স্টেশন দিল্লি মেট্রোর ইয়োলো লাইনে অবস্থিত। এটি দিল্লি জাতীয় রাজধানী অঞ্চলের প্যাটেলনগর ব্লক ২-তে অবস্থিত ভূগর্ভস্থ মেট্রো স্টেশন। ২০০৫ সালের ৩রা জুলাই তারিখে এটি সাধারণ মানুষের ব্যবহারের জন্য চালু করে দেওয়া হয়। এটি দিল্লির ইয়েলো লাইনের সবচেয়ে দক্ষিণে অবস্থিত পার্কিং সুবিধাবিশিষ্ট স্টেশন। এখান থেকে ভাড়ায় সাইকেলও পাওয়া যায়। ২০১০ সালে এখানে একটি মেট্রো মিউজিয়াম খোলা হয়। এটি গুরুদুয়ারা বাংলা সাহিবের কাছে অবস্থিত। "দিল্লি মেট্রো রেল মিউজিয়াম" এই স্টেশনের কনকোর্স এলাকায় অবস্থিত। কেরালা ভবন, আরএমএল হাসপাতাল, যন্তর মন্তর, ওয়াইএমসিএ, ওয়াইডব্লিউসিএ এবং ডাক ভবন, সঞ্চার ভবন, আরবিআই দিল্লি, পিটিআই, যোজনা ভবন, আকাশবাণী দিল্লির মতো গুরুত্বপূর্ণ ভবনগুলিও স্টেশনের নিকটে রয়েছে।